ନୂଆଦିଲ୍ଲୀଃ ଦେଶରେ ଗତ ୨୪ ଘଣ୍ଟା ମଧ୍ୟରେ ୧୦ ହଜାର ୧୯୭ ଜଣ ନୂଆ ସଂକ୍ରମିତ ଚିହ୍ନଟ ହୋଇଛନ୍ତି। ଏହା ଗତ ସୋମବାର ଦିନକ ଭିତରେ ଚିହ୍ନଟ ହୋଇଥିବା ସଂକ୍ରମିତଙ୍କ ସଂଖ୍ୟା ତୁଳନାରେ ୧୫ ପ୍ରତିଶତରୁ ଅଧିକ। ସେହିପରି ଗତ ୨୪ ଘଣ୍ଟା ମଧ୍ୟରେ ୩୦୧ ଜଣ ସଂକ୍ରମିତଙ୍କର ପ୍ରାଣହାନି ଘଟିଛି। ଏଥିସହ ଦେଶରେ ଗତ ୨୪ ଘଣ୍ଟା ମଧ୍ୟରେ ୧୨ ହଜାର ୧୩୪ ଜଣ କୋଭିଡ୍ ସଂକ୍ରମିତ କୋରୋନା ଭୂତାଣୁକୁ ମାତ୍ ଦେବାରେ ସକ୍ଷମ ହୋଇଛନ୍ତି। ଫଳସ୍ବରୂପ ଆଜି ପର୍ଯ୍ୟନ୍ତ ମୋଟ ସଂକ୍ରମିତ ସଂଖ୍ୟାର ୯୮.୨୭ ପ୍ରତିଶତ ସୁସ୍ଥତା ଲାଭ କରିସାରିଛନ୍ତି। ଏହା ଗତ ବର୍ଷ ମାର୍ଚ୍ଚ ପରଠାରୁ ସର୍ବାଧିକ। ବୁଧବାର ପୂର୍ବାହ୍ନରେ କେନ୍ଦ୍ର ସ୍ବାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରାଳୟ ପକ୍ଷରୁ ଦିଆଯାଇଥିବା ସୂଚନାନୁସାରେ, ଆଜି ପର୍ଯ୍ୟନ୍ତ ଦେଶରେ ମୋଟ ୩ କୋଟି ୩୮ ଲକ୍ଷ ୭୩ ହଜାର ୮୯୦ ଜଣ ସଂକ୍ରମିତ ସୁସ୍ଥ ହୋଇସାରିଛନ୍ତି। ଏବେ ଦେଶରେ ୧ ଲକ୍ଷ ୨୮ ହଜାର ୫୫୫ ଜଣ ଚିକିତ୍ସାଧୀନ ଅଛନ୍ତି, ଯାହାକି ଗତ ୫୨୭ ଦିନ ଭିତରେ ସର୍ବାଧିକ ବୋଲି ମନ୍ତ୍ରାଳୟ ପକ୍ଷରୁ ସୂଚନା ଦିଆଯାଇଛି।
ଅନ୍ୟପକ୍ଷରେ ଦେଶରେ ସାପ୍ତାହିକ ସଂକ୍ରମଣ ହାର କ୍ରମାଗତ ୫୪ ଦିନ ହେଲା ୨ ପ୍ରତିଶତ ତଳେ ଅର୍ଥାତ୍ ୦.୯୬ ପ୍ରତିଶତ ରହିଛି। ଆହୁରି ଗତ ୪୪ ଦିନ ହେଲା ଦୈନିକ ସଂକ୍ରମଣ ହାର ୨ ପ୍ରତିଶତ ତଳେ ଅର୍ଥାତ୍ ୦.୮୨ ପ୍ରତିଶତ ରହିଛି। ସେହିପରି ଦେଶରେ ଆଜି ପର୍ଯ୍ୟନ୍ତ କୋଭିଡ୍ ଭୂତାଣୁ ସଂକ୍ରମଣ କାରଣରୁ ୪ ଲକ୍ଷ ୬୪ ହଜାର ୧୫୩ ଜଣଙ୍କର ପ୍ରାଣହାନି ଘଟିସାରିଛି। ଦେଶରେ ନମୁନା ପରୀକ୍ଷା ଉପରେ ଗୁରୁତ୍ବ ଦିଆଯାଉଥିବା ବେଳେ ଆଜି ପର୍ଯ୍ୟନ୍ତ ୬୨ କୋଟି ୭୦ ଲକ୍ଷ ୧୬ ହଜାର ୩୩୬ ଜଣଙ୍କ ନମୁନା ପରୀକ୍ଷା ହୋଇସାରିଛି। ଏଥି ମଧ୍ୟରୁ ଗତ ୨୪ ଘଣ୍ଟା ମଧ୍ୟରେ ୧୨ ଲକ୍ଷ ୪୨ ହଜାର ୧୭୭ଟି ନମୁନା ପରୀକ୍ଷା ହୋଇଥିବା ଭାରତୀୟ ଭେଷଜ ଗବେଷଣା ପରିଷଦ (ଆଇସିଏମଆର୍) ପକ୍ଷରୁ ସୂଚନା ଦିଆଯାଇଛି। ଗତ ୨୪ ଘଣ୍ଟା ମଧ୍ୟରେ କେରଳରୁ ୫ ହଜାର ୫୧୬ ଜଣ ସଂକ୍ରମିତଙ୍କୁ ଚିହ୍ନଟ କରାଯାଇଥିବା ବେଳେ ମଙ୍ଗଳବାର ଦିନକ ଭିତରେ ୨୧୦ ଜଣ ସଂକ୍ରମିତଙ୍କର ପ୍ରାଣହାନି ଘଟିଛି। ଏଥିସହ ରାଜ୍ୟରେ ମୋଟି ୫୦ ଲକ୍ଷ ୭୧ ହଜାର ୧୩୫ ଜଣ ସଂକ୍ରମିତ ଚିହ୍ନଟ ହୋଇଛନ୍ତି ଏବଂ ୩୬ ହଜାର ୮୭ ଜଣଙ୍କର ପ୍ରାଣହାନି ଘଟିଛି।
Your browser does not support the video tag.
ସାରା ଦେଶରେ ୧ରୁ ୭ ସେପ୍ଟେମ୍ବର ଯାଏ ଜାତୀୟ ପୋଷକ ସପ୍ତାହ ପାଳନ କରାଯାଇଥାଏ। ଫଳରେ ଲୋକେ ଖାଦ୍ୟର ସମସ୍ତ ଜରୁରୀ ତତ୍ତ୍ବର ଆବଶ୍ୟକତାକୁ ବୁଝିପାରିବେ। ଏଠାରେ ହରିୟାଲି ଚିକେନ ଟିକ୍କା ରେସିପି ଦିଆଯାଇଛି। ଏଥିରେ ପ୍ରୋଟିନ, ମ୍ୟାଗ୍ନେସିୟମ, କ୍ୟାଲସିୟମ, ପୋଟାସିୟମ, ଭିଟାମିନ ସି ଭଳି ଜରୁରୀ ତତ୍ତ୍ବ ଅଧିକ ମାତ୍ରାରେ ମିଳିଥାଏ। ଏହା ସେବନ କରିବା ଦ୍ବାରା ଉତ୍ତମ ଶାରୀରିକ ବିକାଶ ହେବାରେ ସାହାଯ୍ୟ ମିଳେ।
